Rikors Nru 158/18 – Kummissarju tat-Taxxi vs Sandro Picarelli QORTI CIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Hamis Wieħed u għoxrin (21) ta' Novembru 2019 Rikors Numru 158/18 FDP Fl-ismijiet Kummissarju tat-Taxxi Vs Sandro Picarelli (ID 363528A) Rat ir-rikors datat 20 ta' Frar 2018, li permezz tiegħu r-rikorrent talab is-segwenti: Illi d-Direttiva tal-Kunsill 2010/24/UE dwar l-Assistenza Reċiproka għall-Irkupru ta' Talbiet li għandhom x'jaqsmu ma' Taxxi, Dazji u Miżuri Oħra tas-16 ta' Marzu 2010 tippromwovi u tirregola l- kollaborazzjoni bejn Stati Membri fir-rigward ta' irkupru ta' taxxa u/jew dazju dovuta minn debituri ta' Stat Membru partikolari li jinsabu f'territorju ta' Stat Membru ieħor, u miżuri oħra; llli din id-Direttiva ġiet implimentata fil-Liġi ta' Malta permezz tal- Ordni ravviżat fl-Avviż Legali Nru. 153 tas-sena 2012 liema Avviż Legali daħal fis-seħħ fl-ewwel (1) ta' Jannar 2012 u li jippermetti lil Ministru responsabbli għall-Finanzi, bħala l-awtorita' kompetenti, Rikors Nru 158/18 – Kummissarju tat-Taxxi vs Sandro Picarelli sabiex jiġbor taxxa dovuta fi Stati Membri oħra fejn id-debitur jinsab ġewwa Malta; Illi ai termini tad-Direttiva imsemmija, l-awtorita' kompetenti tal- Ġermanja, ossija l-awtorita' applikanti, għamlet talba għall-assistenza lill-esponent Kummissarju tat-Taxxi, f'isem il-Ministru responsabbli għall-Finanzi, sabiex l-esponent jirkupra taxxa li hi dovuta lill-istess awtorita' applikanti; Illi l-intimat għandu taxxa dovuta lill-awtorita' applikanti tal- Ġermanja fl-ammont ta' mija u erbatax-il elf, tliet mija u sitta u għoxrin Euro, 43 ċenteżmi (€114,326.43), kif jidher mill-Istrument Uniformi li jippermetti Infurzar anness u mmarkat bħala Dok. 'A', oltre interessi skont il-liġi. Illi l-intimat huwa indikat li jinsab ġewwa Malta u għalhekk l-esponent qed jipproċedi sabiex jirkupra l-ammont hawn fuq imsemmi stante li l- imsemmi dejn qed jitqies daqs li kieku kien dejn dovut lill-Gvern ta' Malta u dan ai termini tal-Artikolu 9 tal-imsemmi Avviż Legali; Illi l-esponent hu sodisfatt illi fir-rigward ta' din it-talba ta' irkupru ġew imħarsa r- rekwiżiti relevanti kollha tal-imsemmija Direttiva; Illi, madanakollu, l-intimat għandu dritt għal traduzzjoni tal-istess Dok. 'A' f'waħda mill-lingwi uffiċċjali tal-Unjoni Ewropea jew ta' Malta. Fir-rigward ta' dan ġie allegat dokument mar-rikors, u immarkat bħala Dok. 'B' sabiex l-intimat ikun speċifikament infurmat illi tali rikjesta għandha ssir fi żmien sebat (7) ijiem mid-data ta' notifika tal-istess dokument Għaldaqstant u in vista tas-suespost, l-esponent umilment jitlob lil din l-Onorabbli Qorti sabiex, ai termini tas-sub-artikoli 9(6) u (7) tal- imsemmi Avviż Legali, fl-ewwel lok tordna li kopja ta' dan ir-rikors flimkien mad-dokumenti annessi u mmarkati bħala Dok. 'A' u Dok. 'B' jiġu notifikati lill-intimat skont id-dispożizzjonijiet relevanti tal- Kapitolu 12 tal-Liġijiet ta' Malta, u fit-tieni lok sabiex tordna r- reġistrazzjoni tad-dokument hawn anness u mmarkat bħala Dok.'A', bħala kopja uffiċċjali tiegħu, sabiex tali dokument jikkostitwixxi titolu Rat illi fid-9 ta' Novembru 2019, l-intimat ġie notifikat bl-affissjoni fir-residenza tiegħu ossija 257, The Willows, Triq Wied il-Għajn, Il-Mosta, kif ukoll l-Għassa ta' Ħ' Attard u l-Kunsill Lokali ta' Żabbar1, fil-Gazzetta tal-Gvern tas-16 ta' Rikors Nru 158/18 – Kummissarju tat-Taxxi vs Sandro Picarelli Novembru 20182 u fil-gazzetti lokali The Malta Independent tal-21 ta' Novembru 20183 u fit-Times of Malta tat-28 ta' Novembru 20184. Rat illi fit-3 ta' April 2019, il-konvenut gie dikjarat kontumaċi w il-kawża tħalliet għall-provi rikorrenti. Rat illi fid-19 ta' Novembru 2019, ir-rikorrenti ippreżenta kopja tar-Reġistru Elettorali ta' Ottubru 2019 fejn jidher li l-intimat huwa reġistrat fl-indirizz fejn ġie notifikat. Rat il-'Uniform Instrument Permitting Enforcement of Claims Covered by Council Directive 2010/24/EU maħruġ mill-Ġermanja fil-21 ta' Settembru 2017, Referenza Nru DE_S1316MT1700013_20170921_UIPE_1 eżebit mir-rikorrent u mmarkat bħala Dok A, liema dokument jagħmel referenza għal Claim Reference 3203/500/02066.5 Rat il-UIPE Standard Form for Addressee (long version) eżebit mir-rikorrent6 u mmarkat bħala Dok B. Rat illi fid-19 ta' Novembru 2019, il-Qorti intalbet sabiex tipproċedi a tenur tal- Artikolu 9 tal-Avviż Legali 153 tas-sena 2012 intitolat 'Ordni tal-2012 dwar l- Assistenza Reċiproka għall-Irkupru ta' Talbiet li għandhom x'jaqsmu ma' Taxxi, Dazji u Miżuri oħra', u preċiżament is-subartikoli (6) u (7) ta' l-istess Artikolu 9. Rat illi r-rikors odjern kif ukoll it-traduzzjoni tiegħu, flimkien ma' l-Uniform Instrument Permitting Enforcement of Claims Covered by Council Directive 2010/24/EU (Dok A) kif ukoll il-UIPE Standard Form for Addressee (long version) (Dok B), gew debitament notifikati lill-intimat, a tenur tal-Artikolu 9 (6) tal-Avviż Legali 153 tas-sena 2012, kif ġia' fuq indikat. Rat illi in vista ta' dan, din il-Qorti hi sodisfatta li ma hemm ebda raġuni għaliex t- talba tar-rikorrent ma tintlaqax u konsegwentement: Rikors Nru 158/18 – Kummissarju tat-Taxxi vs Sandro Picarelli DECIDE: Il-Qorti Wara illi rat l-atti kollha proċesswali, Tilqa' t-talbiet tar-rikorrent kif dedotti; u għalhekk Tordna illi l-'Uniform Instrument Permitting Enforcement of Claims Covered by Council Directive 2010/24/EU maħruġ mill-Ġermanja fil-21 ta' Settembru 2017, Referenza Nru DE_S1316MT1700013_20170921_UIPE_1 eżebit mir-rikorrent u mmarkat bħala Dok A, li jagħmel referenza għal Claim Reference 3203/500/02066 jiġi reġistrat u jitqies bħala titolu eżekuttiv, ai fini tal-Artikolu 9 (7) tal-Avviż Legali 153 tas-sena 2012. Bl-ispejjeż kontra l-intimat. Francesco Borg Muscat LL.D. LL.M. (IMLI) Imħallef Rita Lawes Deputat Reġistratur